teine neiu omas kohutavat harjumust jätta kõik käestpandud asjad  vedelema just täpselt sinna, kuhu ta need käest pani. selline elukorraldus tekitab aga minu arvates ca poole päevaga olukorra, et kogu elamine näeb jube sassis välja. ja mõne aja pärast lisandub ja räpp ja sodi, sest segaduse ALT on üsna raske koristada ;) igatahes tekkis selle neiu puhul idee (mida ma muuseas ta järgmisele korterinaabrile soovitasin), et võtaks ühe suure musta prügikoti ja kõik ta vedelema jäetud asjad ja koguks need asjad sinna kotti kokku ja vaataks, kas ta mingi hetk mõnest asjast  puudust ka tundma hakkab. noh, ma sinnani veel ei jõudnud, kuna leidsin lahenduse - koristuspäevad, mil me koristasime koos terve elamise nii, et vanni alt ka läikis. ja vat siis oli hea olla ja kord püsis kah kauem majas. koos koristamine ei olnud kõne all olevale neiule mingi probleem; tegelikult sai nendel koristuspäevadel omajagu pulli kah…